Source: https://eur-lex.europa.eu/legal-content/RO/TXT/?uri=CELEX%3A32019R0091
Timestamp: 2019-09-22 06:59:15+00:00

Document:
EUR-Lex - 32019R0091 - EN - EUR-Lex
EUR-Lex - 32019R0091 - EN
Document 32019R0091
Regulamentul (UE) 2019/91 al Comisiei din 18 ianuarie 2019 de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru buprofezin, diflubenzuron, etoxisulfuron, ioxinil, molinat, picoxistrobină și tepraloxidim din sau de pe anumite produse (Text cu relevanță pentru SEE.)
Commission Regulation (EU) 2019/91 of 18 January 2019 amending Annexes II, III and V to Regulation (EC) No 396/2005 of the European Parliament and of the Council as regards maximum residue levels for buprofezin, diflubenzuron, ethoxysulfuron, ioxynil, molinate, picoxystrobin and tepraloxydim in or on certain products (Text with EEA relevance.)
C/2019/143
OJ L 22, 24.1.2019, p. 74–85 (BG, ES, CS, DA, DE, ET, EL, EN, FR, HR, IT, LV, LT, HU, MT, NL, PL, PT, RO, SK, SL, FI, SV)
ELI: http://data.europa.eu/eli/reg/2019/91/oj
L 22/74
REGULAMENTUL (UE) 2019/91 AL COMISIEI
din 18 ianuarie 2019
de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru buprofezin, diflubenzuron, etoxisulfuron, ioxinil, molinat, picoxistrobină și tepraloxidim din sau de pe anumite produse
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),
Limitele maxime de reziduuri (LMR) pentru buprofezin și diflubenzuron au fost stabilite în partea A din anexa III la Regulamentul (CE) nr. 396/2005. Limitele maxime de reziduuri (LMR) pentru etoxisulfuron au fost stabilite în anexa II și în partea B din anexa III la Regulamentul (CE) nr. 396/2005. Limitele maxime de reziduuri (LMR) pentru ioxinil, molinat, picoxistrobină și tepraloxidim au fost stabilite în anexa II la Regulamentul (CE) nr. 396/2005.
Aprobarea substanței active buprofezin a fost restricționată la utilizările pe culturi necomestibile prin Regulamentul de punere în aplicare (UE) 2017/360 al Comisiei (2). Aprobarea substanței active diflubenzuron a fost restricționată la utilizările pe culturi necomestibile prin Regulamentul de punere în aplicare (UE) 2017/855 al Comisiei (3). Toate autorizațiile existente pentru produsele de protecție a plantelor care conțin aceste substanțe active pe culturi comestibile au fost revocate. Prin urmare, este oportun să se elimine LMR-urile existente stabilite pentru aceste substanțe din anexa III la Regulamentul (CE) nr. 396/2005, în conformitate cu articolul 17 din Regulamentul (CE) nr. 396/2005, coroborat cu articolul 14 alineatul (1) litera (a) din același regulament.
Perioada de aprobare a substanței active etoxisulfuron a expirat la 31 martie 2014. Perioada de aprobare a substanței active ioxinil a expirat la 28 februarie 2015. Perioada de aprobare a substanței active molinat a expirat la 31 iulie 2014. Aprobarea substanței active picoxistrobină nu a fost reînnoită prin Regulamentul de punere în aplicare (UE) 2017/1455 al Comisiei (4). Perioada de aprobare a substanței active tepraloxidim a expirat la 31 mai 2015. Toate autorizațiile existente pentru produsele de protecție a plantelor care conțin aceste substanțe active au fost revocate. Prin urmare, este oportun să se elimine LMR-urile existente stabilite pentru aceste substanțe din anexele II și III la Regulamentul (CE) nr. 396/2005, în conformitate cu articolul 17 din Regulamentul (CE) nr. 396/2005, coroborat cu articolul 14 alineatul (1) litera (a) din același regulament.
Având în vedere restricționarea aprobării substanțelor active buprofezin și diflubenzuron, expirarea aprobării substanțelor active etoxisulfuron, ioxinil, molinat și tepraloxidim și nereînnoirea aprobării substanței active picoxistrobină, LMR-urile pentru aceste substanțe ar trebui să fie stabilite la limita de determinare (LD) relevantă, în conformitate cu articolul 18 din Regulamentul (CE) nr. 396/2005. De asemenea, pentru ioxinil este adecvată modificarea definiției reziduului deoarece o definiție mai puțin complexă a reziduului facilitează aplicarea legii de către laboratoarele oficiale de control.
Comisia a consultat laboratoarele de referință ale Uniunii Europene cu privire la necesitatea de a adapta anumite LD. Laboratoarele respective au concluzionat că, pentru anumite produse, progresul tehnic permite stabilirea unor LD mai mici. Pentru substanțele active în cazul cărora toate LMR-urile ar trebui reduse la LD relevantă, ar trebui enumerate în anexa V valori implicite în conformitate cu articolul 18 alineatul (1) litera (b) din Regulamentul (CE) nr. 396/2005.
Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.
În ceea ce privește substanțele active etoxisulfuron, ioxinil, molinat și tepraloxidim din și de pe toate produsele, Regulamentul (CE) nr. 396/2005, astfel cum era formulat înainte de modificarea adusă prin prezentul regulament, continuă să se aplice produselor care au fost produse în Uniune sau importate în Uniune înainte de 13 august 2019.
Se aplică de la 13 august 2019.
Adoptat la Bruxelles, 18 ianuarie 2019.
(2) Regulamentul de punere în aplicare (UE) 2017/360 al Comisiei din 28 februarie 2017 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active buprofezin (JO L 54, 1.3.2017, p. 11).
(3) Regulamentul de punere în aplicare (UE) 2017/855 al Comisiei din 18 mai 2017 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanței active diflubenzuron (JO L 128, 19.5.2017, p. 10).
(4) Regulamentul de punere în aplicare (UE) 2017/1455 al Comisiei din 10 august 2017 privind nereînnoirea aprobării substanței active picoxistrobină, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (JO L 208, 11.8.2017, p. 28).
Anexele II, III și V la Regulamentul (CE) nr. 396/2005 se modifică după cum urmează:
În anexa II, se elimină coloanele pentru etoxisulfuron, ioxinil, molinat, picoxistrobină și tepraloxidim.
În anexa III, se elimină coloanele pentru buprofezin, diflubenzuron și etoxisulfuron.
În anexa V, se adaugă următoarele coloane pentru buprofezin, diflubenzuron, etoxisulfuron, ioxinil, molinat, picoxistrobină și tepraloxidim:
Buprofezin (F)
Diflubenzuron (F) (R)
Etoxisulfuron
Ioxinil (sumă de ioxinil și sărurile sale, exprimată ca ioxinil)
Molinat
Picoxistrobină (F)
Tepraloxidim (sumă de tepraloxidim și metaboliții săi care pot fi hidrolizați fie în fracțiunea acid 3-(tetrahidro-piran-4-il)-glutaric, fie în fracțiunea acid 3-hidroxi-(tetrahidro-piran-4-il)-glutaric, exprimată ca tepraloxidim)
0,1 (*1)
Prune de Java
Kiwi (galbeni, roșii, verzi)
Plante de cultură cu frunze tinere (inclusiv specii din familia Brassicaceae)
Hrișca și alte pseudocereale
Ghimber
Miere și alte produse apicole
PRODUSE ALIMENTARE PRELUCRATE (9)
Definiția reziduurilor diferă pentru următoarele combinații pesticid-număr de cod:
Diflubenzuron - cod 1000000 : Sumă de Diflubenzuron și 4-clorofeniluree, exprimată ca Diflubenzuron”

References: articolul 14
 articolul 18
 articolul 49
 articolul 17
 articolul 14
 articolul 17
 articolul 14
 articolul 18
 articolul 18